CELEX: 32012D0789
Language: lt
Date: 1355443200000
Title: 2012/789/ES: 2012 m. gruodžio 14 d. Komisijos įgyvendinimo sprendimas dėl 2012 m. Sąjungos finansinio įnašo pagal Tarybos direktyvą 2000/29/EB, skiriamo Vokietijos, Ispanijos, Prancūzijos, Italijos, Kipro, Nyderlandų ir Portugalijos išlaidoms, patirtoms kovojant su augalams arba augaliniams produktams kenksmingais organizmais, padengti (pranešta dokumentu Nr. C(2012) 9280)

18.12.2012   
            
            
               LT
            
            
               Europos Sąjungos oficialusis leidinys
            
            
               L 348/22
            
         KOMISIJOS ĮGYVENDINIMO SPRENDIMAS
   2012 m. gruodžio 14 d.
   dėl 2012 m. Sąjungos finansinio įnašo pagal Tarybos direktyvą 2000/29/EB, skiriamo Vokietijos, Ispanijos, Prancūzijos, Italijos, Kipro, Nyderlandų ir Portugalijos išlaidoms, patirtoms kovojant su augalams arba augaliniams produktams kenksmingais organizmais, padengti
   (pranešta dokumentu Nr. C(2012) 9280)
   (Tekstai autentiški tik olandų, prancūzų, vokiečių, graikų, italų, portugalų ir ispanų kalbomis)
   (2012/789/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams arba augaliniams produktams kenksmingų organizmų įvežimo į Bendriją ir išplitimo joje (1), ypač į jos 23 straipsnio 5 dalį,
   kadangi:
   
               (1)
            
            
               pagal Direktyvos 2000/29/EB 22 straipsnį valstybės narės gali gauti Sąjungos finansinį įnašą augalų sveikatos kontrolei, kad būtų padengtos išlaidos, tiesiogiai susijusios su būtinomis priemonėmis, kurių imtasi arba ketinama imtis kovojant su kenksmingais organizmais, patenkančiais iš trečiųjų šalių arba iš kitų Sąjungos teritorijų, siekiant juos likviduoti arba, jei tai neįmanoma, neleisti jiems plisti;
            
         
               (2)
            
            
               Vokietija pateikė keturis prašymus dėl finansinio įnašo skyrimo. Pirmasis prašymas pateiktas 2011 m. gruodžio 19 d. dėl 2011 m. įgyvendintų priemonių, skirtų likviduoti Diabrotica virgifera arba neleisti jam plisti Šiaurės Reino-Vestfalijos žemėje. Šio kenksmingo organizmo protrūkis toje teritorijoje nustatytas 2010 m.;
            
         
               (3)
            
            
               antrasis prašymas pateiktas 2012 m. balandžio 25 d. dėl 2010 m. rugpjūčio mėn. –2011 m. rugpjūčio mėn. įgyvendintų priemonių, skirtų kontroliuoti Anoplophora glabripennis Šiaurės Reino-Vestfalijos žemėje. Šio kenksmingo organizmo protrūkis toje teritorijoje nustatytas 2009 m.;
            
         
               (4)
            
            
               trečiasis Vokietijos prašymas pateiktas 2012 m. balandžio 27 d. dėl 2011 m. įgyvendintų priemonių, skirtų likviduoti Diabrotica virgifera arba neleisti jam plisti Badeno-Viurtembergo žemėje. Šio kenksmingo organizmo protrūkiai nustatyti keliose tos žemės kaimo ar miesto apylinkėse (Breisgau-Hochšvarcvaldo, Emendingeno, Freiburgo miesto, Konstanco, Leracho, Ortenaukraiso ir Raštato – Baden Badeno miesto apylinkės) skirtingais metais, t. y. 2008, 2009, 2010 ir 2011 m. 2008, 2009, 2010 ir 2011 m. įgyvendintos priemonės taip pat buvo bendrai finansuotos 2009, 2010 ir 2011 m.;
            
         
               (5)
            
            
               ketvirtasis Vokietijos prašymas pateiktas 2012 m. balandžio 27 d. dėl 2011 m. įgyvendintų priemonių, skirtų likviduoti Diabrotica virgifera arba neleisti jam plisti Hesene. Šio kenksmingo organizmo protrūkis toje teritorijoje nustatytas 2011 m.;
            
         
               (6)
            
            
               Ispanija pateikė keturis prašymus dėl finansinio įnašo skyrimo. Pirmasis prašymas pateiktas 2012 m. balandžio 20 d. dėl 2012 m. įgyvendintų priemonių, skirtų kontroliuoti Bursaphelenchus xylophilus Estremadūros regione. Šio kenksmingo organizmo protrūkis Sierra de Dios Padres nustatytas 2008 m. 2008 m. lapkričio – gruodžio mėn. ir 2009, 2010 ir 2011 m. įgyvendintos priemonės taip pat buvo bendrai finansuotos 2009, 2010 ir 2011 m. Vėlesnis prašymas dėl 2012 m. sausio mėn. –2012 m. spalio mėn. įgyvendintų priemonių, t. y. ne ilgesniam kaip ketverių metų laikotarpiui padengti, buvo priimtas;
            
         
               (7)
            
            
               antrąjį prašymą Ispanija pateikė 2012 m. balandžio 23 d. Jis susijęs su priemonėmis, kurių imtasi arba ketinama imtis 2012 m. Galisijos regione, siekiant kontroliuoti Bursaphelenchus xylophilus. Šio kenksmingo organizmo protrūkis As Neveso srityje nustatytas 2010 m.;
            
         
               (8)
            
            
               trečiąjį prašymą Ispanija pateikė 2012 m. balandžio 25 d. Jis susijęs su priemonėmis, kurių imtasi arba ketinama imtis 2012 m. Katalonijos regione, siekiant kontroliuoti Pomacea insularum. Šio kenksmingo organizmo protrūkis nustatytas 2010 m.
            
         
               (9)
            
            
               ketvirtąjį prašymą Ispanija pateikė 2012 m. balandžio 27 d. Jis susijęs su priemonėmis, kurių imtasi arba ketinama imtis 2012 m. Estremadūros regione, siekiant kontroliuoti Bursaphelenchus xylophilus. Šio kenksmingo organizmo protrūkis Valverde del Fresno srityje nustatytas 2012 m.;
            
         
               (10)
            
            
               Prancūzija pateikė du prašymus dėl finansinio įnašo skyrimo. Pirmasis prašymas pateiktas 2011 m. gruodžio 30 d. dėl 2011 m. rugsėjo mėn. –2012 m. rugsėjo mėn. įgyvendintų arba ketinamų įgyvendinti priemonių, skirtų kontroliuoti Rhynchophorus ferrugineus. Pirmieji šio kenksmingo organizmo protrūkiai nustatyti 2009 m. 2009 m. rusėjo mėn. –2011 m. rugsėjo mėn. įgyvendintos priemonės taip pat buvo bendrai finansuotos 2010 m.;
            
         
               (11)
            
            
               antrasis prašymas pateiktas 2012 m. balandžio 30 d. dėl 2011 m. lapkričio mėn. –2012 gruodžio mėn. įgyvendintų arba ketinamų įgyvendinti priemonių, skirtų kontroliuoti Anoplophora glabripennis Elzase. Priemonių Prancūzijoje imtasi, kai 2011 m. šio kenksmingo organizmo buvo aptikta su Vokietija besiribojančioje srityje;
            
         
               (12)
            
            
               2012 m. balandžio 30 d. Italija pateikė du prašymus dėl finansinio įnašo skyrimo. Pirmasis Italijos prašymas susijęs su priemonėmis, įgyvendintomis arba ketinamomis įgyvendinti 2012 m. Veneto regiono Trevizo provincijos Kornudos teritorijoje, siekiant kontroliuoti Anoplophora glabripennis. Šio kenksmingo organizmo protrūkis nustatytas 2009 m. 2009, 2010 ir 2011 m. įgyvendintos priemonės taip pat buvo bendrai finansuotos 2010 ir 2011 m.;
            
         
               (13)
            
            
               antrasis Italijos prašymas susijęs su priemonėmis, įgyvendintomis 2011 m. Emilijos-Romanijos regiono Bolonijos, Feraros, Ravenos ir Forli-Čezenos provincijose, siekiant kontroliuoti Pseudomonas syringae pv. actinidiae. Šio kenksmingo organizmo protrūkis patvirtintas 2010 m. 2010 m. įgyvendintos priemonės taip pat buvo bendrai finansuotos 2011 m.;
            
         
               (14)
            
            
               2012 m. balandžio 30 d. Kipras pateikė prašymą dėl finansinio įnašo skyrimo, susijusį su priemonėmis, kurių imtasi arba ketinama imtis 2012 m., siekiant kontroliuoti Rhynchophorus ferrugineus. Pirmieji šio kenksmingo organizmo protrūkiai nustatyti 2009 m. 2010 ir 2011 m. įgyvendintos priemonės taip pat buvo bendrai finansuotos 2010 ir 2011 m.;
            
         
               (15)
            
            
               2011 m. gruodžio 23 d. Nyderlandai pateikė vieną prašymą dėl finansinio įnašo skyrimo. Prašymas susijęs su 2010 m. lapkričio mėn. –2011 m gruodžio mėn. įgyvendintomis priemonėmis, skirtomis kontroliuoti Anoplophora glabripennis Almerės srityje. Šis kenksmingas organizmas nustatytas 2010 m. lapkričio mėn.;
            
         
               (16)
            
            
               2012 m. balandžio 30 d. Portugalija pateikė du prašymus dėl finansinio įnašo skyrimo, susijusius su įgyvendintomis priemonėmis, skirtomis kontroliuoti Bursaphelenchus xylophilus. Pirmasis prašymas susijęs su žemyninėje Portugalijos teritorijoje (išskyrus 1999 m. užkrėstą Setubalio zoną) per pirmąjį 2012 m. pusmetį įgyvendintomis arba ketintomis įgyvendinti priemonėmis, skirtomis kontroliuoti 2008 m. nustatytus protrūkius. Per antrąjį 2008 m. pusmetį, 2009, 2010 ir 2011 m. įgyvendintos priemonės taip pat buvo bendrai finansuotos 2009, 2010 ir 2011 m. Vėlesnis prašymas dėl 2012 m. sausio mėn. –2012 m. birželio mėn. įgyvendintų priemonių, t. y. ne ilgesniam kaip ketverių metų laikotarpiui padengti, buvo priimtas;
            
         
               (17)
            
            
               antrasis Portugalijos prašymas susijęs tik su 2012 m. įgyvendintomis medienos ar medienos pakavimo medžiagų terminio apdorojimo priemonėmis Setubalio srityje. 2010 ir 2011 m. įgyvendintos priemonės taip pat buvo bendrai finansuotos 2011 m.;
            
         
               (18)
            
            
               Vokietija, Ispanija, Prancūzija, Italija, Kipras, Nyderlandai ir Portugalija parengė veiksmų programas, pagal kurias būtų likviduojami į jų teritorijas patekę minėti kenksmingi organizmai arba neleidžiama jiems plisti. Šiose programose nurodomi siektini tikslai, taikytinos priemonės, jų trukmė ir išlaidos;
            
         
               (19)
            
            
               visas minėtas priemones sudaro įvairios su augalų sveikata susijusios priemonės, įskaitant užkrėstų medžių ir pasėlių naikinimą, augalų apsaugos produktų taikymą, sanitarijos metodus, tikrinimą ir tyrimus, kurie atliekami oficialiai arba oficialiai paprašius stebėti atitinkamų kenksmingų organizmų buvimą arba išplitimą, ir sunaikintų augalų keitimą kitais, kaip apibrėžta Direktyvos 2000/29/EB 23 straipsnio 2 dalies a, b ir c punktuose;
            
         
               (20)
            
            
               Vokietija, Ispanija, Prancūzija, Italija, Kipras, Nyderlandai ir Portugalija kreipėsi dėl Sąjungos finansinio įnašo į šias programas pagal Direktyvos 2000/29/EB 23 straipsnyje, ypač jo 1 ir 4 dalyse, nustatytus reikalavimus ir pagal 2002 m. birželio 14 d. Komisijos reglamentą (EB) Nr. 1040/2002, nustatantį išsamias taisykles dėl nuostatų, susijusių su Bendrijos valstybėms narėms skiriamais finansiniais įnašais augalų sveikatos kontrolei, įgyvendinimo ir panaikinantį Reglamentą (EB) Nr. 2051/97 (2);
            
         
               (21)
            
            
               remdamasi Vokietijos, Ispanijos, Prancūzijos, Italijos, Kipro, Nyderlandų ir Portugalijos pateikta technine informacija, Komisija galėjo tiksliai ir išsamiai ištirti padėtį. Komisija padarė išvadą, kad Sąjungos finansinės paramos skyrimo sąlygos, kaip nustatyta Direktyvos 2000/29/EB 23 straipsnyje, įgyvendintos. Todėl tikslinga skirti Sąjungos finansinę paramą minėtų programų išlaidų daliai padengti.
            
         
               (22)
            
            
               pagal Direktyvos 2000/29/EB 23 straipsnio 5 dalies antrąją pastraipą Sąjungos finansiniu įnašu galima padengti iki 50 % tinkamų finansuoti išlaidų, patirtų dėl priemonių, kurios buvo taikomos arba numatytos taikyti ne ilgiau kaip dvejus metus po kenksmingų organizmų nustatymo dienos. Tačiau pagal to paties straipsnio trečiąją pastraipą minėtas laikotarpis gali būti pratęstas, jei nustatyta, kad priemonių tikslas bus įgyvendintas per pagrįstą papildomą laikotarpį ir tokiu atveju Sąjungos finansinis įnašas kasmet mažėja. Atsižvelgiant į darbo grupės atlikto prašymų dėl Sąjungos finansinio įnašo skyrimo vertinimo išvadas, tikslinga pratęsti susijusių programų dvejų metų laikotarpį, Sąjungos finansinį įnašą, skirtą šioms priemonėms, sumažinant iki 45 % tinkamų finansuoti išlaidų šių programų įgyvendinimo trečiaisiais metais ir iki 40 % – ketvirtaisiais metais;
            
         
               (23)
            
            
               todėl Sąjungos finansinis įnašas, sudarantis iki 50 % tinkamų finansuoti išlaidų, turėtų būti skirtas Vokietijai dėl Diabrotica virgifera Badeno-Viurtembergo žemės Breisgau-Hochšvarcvaldo kaimo apylinkėje ir Freiburgo mieste, Raštato kaimo apylinkėje ir Baden Badeno miesto apylinkėje (2011 m.), Vokietijai dėl Diabrotica virgifera Hesene (2011 m.), Vokietijai dėl Diabrotica virgifera Šiaurės Reino-Vestfalijos žemėje (2011 m.), Prancūzijai dėl Anoplophora glabripennis (2011 m. lapkričio mėn. –2012 m. gruodžio mėn.), Italijos Emilijos-Romanijos regionui dėl Pseudomonas syringae pv. Actinidiae Bolonijos, Feraros, Ravenos ir Forli-Čezenos provincijose (2011 m.), Nyderlandams dėl Anoplophora glabripennis Almerės srityje (2010 m. lapkričio mėn. –2011 m. gruodžio mėn.);
            
         
               (24)
            
            
               todėl Sąjungos finansinis įnašas, sudarantis iki 45 % tinkamų finansuoti išlaidų, turėtų būti skirtas šioms trečiuosius metus įgyvendinamoms programoms: Vokietijai dėl Anoplophora glabripennis Šiaurės Reino-Vestfalijos žemėje (2011 m.), Vokietijai dėl Diabrotica virgifera Badeno-Viurtembergo žemės Emendingeno, Leracho ir Konstanco kaimo apylinkėse (2011 m.), Ispanijai dėl Pomacea insularum Katalonijos regione (2012 m.), Ispanijai dėl Bursaphelenchus xylophilus Galisijos regione (2012 m.), Prancūzijai dėl Rhynchophorus ferrugineus PACA regione (2011 m. rugsėjo mėn. –2012 m. rugsėjo mėn.), Kiprui dėl Rhynchophorus ferrugineus (2012 m.) ir Portugalijai dėl Bursaphelenchus xylophilus Setubalio srityje (2012 m.), nes susijusioms priemonėms jau buvo skirtas Sąjungos finansinis įnašas Sprendimu 2010/772/ES (3) (Vokietijai dėl Diabrotica virgifera, Prancūzijai, Italijai, Kiprui) ir (arba) Įgyvendinimo sprendimu 2011/868/ES (4) (Vokietijai, Italijai, Ispanijai, Portugalijai) pirmiesiems dvejiems jų įgyvendinimo metams;
            
         
               (25)
            
            
               be to, Sąjungos įnašas iki 40 % turėtų būti skirtas šioms ketvirtuosius metus įgyvendinamoms programoms: Ispanijos Estremadūros regionui dėl Bursaphelenchus xylophilus protrūkio 2008 m. (2012 m.), Italijos Veneto regionui dėl Anoplophora glabripennis (2012 m.), Portugalijai dėl Bursaphelenchus xylophilus (2012 m.) žemyninėje Portugalijos teritorijoje (išskyrus 1999 m. užkrėstą Setubalio zoną), nes susijusioms priemonėms jau buvo skirtas Sąjungos finansinis įnašas Komisijos sprendimu 2009/996/ES (5), Sprendimu 2010/772/ES ir Įgyvendinimo sprendimu 2011/868/ES pirmiesiems trejiems jų įgyvendinimo metams;
            
         
               (26)
            
            
               remiantis 2012 m. kovo 19–28 d. Komisijos Maisto ir veterinarijos tarnybos Portugalijoje atlikto audito išvadomis, iki 2012 m. balandžio 1 d. buvo nukirsta ir sunaikinta tik 85 % pušiniu stiebiniu nematodu užkrėstų arba prastos sveikatos būklės požymių turinčių spygliuočių, o tai reiškia, kad 15 % programos nebuvo įvykdyta. Be to, mėginiai buvo paimti ir ištirti tik iš apie 1 % galimai užsikrėtusių spygliuočių, o tai gerokai mažiau nei nustatyta 2006 m. vasario 13 d. Komisijos sprendime 2006/133/EB, kuriuo reikalaujama, kad valstybės narės laikinai imtųsi papildomų priemonių dėl Bursaphelenchus xylophilus (Steiner et Buhrer) Nickle et al. (pušinio stiebinio nematodo) plitimo Portugalijos rajonuose, išskyrus tuos, kuriuose jis nepasitaikė (6);
            
         
               (27)
            
            
               atsižvelgiant į tai, su priemonėmis žemyninėje Portugalijos teritorijoje, išskyrus pirmiau užkrėstą Setubalio zoną, susijusiame prašyme nurodytų tinkamų finansuoti išlaidų dalis, skirta spygliuočių kirtimo ir Nacionalinės miškų administracijos atliktų laboratorinių tyrimų išlaidoms padengti, turėtų būti sumažinta. Atsižvelgiant į tai, kad dar 2011 m. buvo iškirsta ir ištirta nepakankamai medžių, 2012 m. išlaidų dalis turėtų būti sumažinta didesne procentine dalimi nei programos neįvykdymo procentinė dalis. Todėl medžių kirtimo išlaidos turėtų būti sumažintos 25 %, o su tyrimais susijusios išlaidos neturėtų būti laikomos tinkamomis finansuoti išlaidomis;
            
         
               (28)
            
            
               be to, remiantis Komisijos atlikto finansinio audito dėl Portugalijos medienos ar medienos pakavimo medžiagų terminio apdorojimo išlaidų išvadomis, ekvivalentiško padėklo vieneto kaina turėtų būti 0,30 EUR, o ne 0,43 EUR. Todėl su šiomis terminio apdorojimo priemonėmis susijusių tinkamų finansuoti išlaidų dalis dviejuose Portugalijos pateiktuose dokumentuose turėtų būti pakeista atsižvelgiant į šias išvadas;
            
         
               (29)
            
            
               remiantis 2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo (7) 3 straipsnio 2 dalies a punktu, su augalų sveikata susijusios priemonės finansuojamos iš Europos žemės ūkio garantijų fondo. Šių priemonių finansinė kontrolė turėtų būti vykdoma taikant minėto reglamento 9, 36 ir 37 straipsnius;
            
         
               (30)
            
            
               remiantis 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (8) 75 straipsniu ir 2002 m. gruodžio 23 d. Komisijos reglamento (EB, Euratomas) Nr. 2342/2002, nustatančio išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (9) įgyvendinimo taisykles, 90 straipsnio 1 dalimi, įsipareigojimai dėl išlaidų iš Sąjungos biudžeto grindžiami ankstesniu įgaliotos institucijos finansavimo sprendimu, kuriame išdėstomi pagrindiniai su išlaidomis susijusių veiksmų elementai;
            
         
               (31)
            
            
               šis sprendimas laikomas išlaidų, numatytų valstybių narių pateiktose bendro finansavimo prašymuose, finansavimo sprendimu;
            
         
               (32)
            
            
               šiame sprendime nustatytos priemonės atitinka Augalų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis informacija ir dokumentais, kuriuos pateikė valstybės narės ir išnagrinėjo Komisija, patvirtinamas 2012 m. Sąjungos finansinis įnašas, skirtas Vokietijos, Ispanijos, Prancūzijos, Italijos, Kipro, Nyderlandų ir Portugalijos išlaidoms, susijusioms su Direktyvos 2000/29/EB 23 straipsnio 2 dalies a, b ir c punktuose nurodytomis būtinomis priemonėmis, kurių buvo imtasi kovojant su atitinkamais organizmais pagal šio sprendimo priede išvardytas likvidavimo arba plitimo sustabdymo programas, padengti.
   2 straipsnis
   Bendra 1 straipsnyje nurodyto Sąjungos finansinio įnašo suma yra 7 271 741,06 EUR. Kiekvienai programai skiriama didžiausia Sąjungos finansinio įnašo suma nurodyta priede.
   3 straipsnis
   Priede nurodytas Sąjungos finansinis įnašas išmokamas įvykdžius šias sąlygas:
   
               a)
            
            
               atitinkama valstybė narė pateikė įrodymų, kad priemonių imtasi pagal Reglamente (EB) Nr. 1040/2002 išdėstytas nuostatas;
            
         
               b)
            
            
               atitinkama valstybė narė pateikė Komisijai mokėjimo prašymą pagal Reglamento (EB) Nr. 1040/2002 5 straipsnį.
            
         Finansinio įnašo mokėjimu neprieštaraujama Komisijos atliekamiems patikrinimams pagal Direktyvos 2000/29/EB 23 straipsnio 8 dalies 2 pastraipą, 23 straipsnio 10 dalį ir 24 straipsnį.
   4 straipsnis
   Šis sprendimas skirtas Vokietijos Federacinei Respublikai, Ispanijos Karalystei, Prancūzijos Respublikai, Italijos Respublikai, Kipro Respublikai, Nyderlandų Karalystei ir Portugalijos Respublikai.
   
      Priimta Briuselyje 2012 m. gruodžio 14 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 169, 2000 7 10, p. 1.
   
      (2)  OL L 157, 2002 6 15, p. 38.
   
      (3)  OL L 330, 2010 12 15, p. 9.
   
      (4)  OL L 341, 2011 12 22, p. 57.
   
      (5)  OL L 339, 2009 12 22, p. 49.
   
      (6)  OL L 52, 2006 2 23, p. 34.
   
      (7)  OL L 209, 2005 8 11, p. 1.
   
      (8)  OL L 248, 2002 9 16, p. 1.
   
      (9)  OL L 357, 2002 12 31, p. 1.
   
      PRIEDAS
      
         LIKVIDAVIMO IR (ARBA) PLITIMO SUSTABDYMO PROGRAMOS
      
      
         I   dalis
      
      
         Programos, kurioms skiriamas Sąjungos finansinis įnašas sudaro 50 % tinkamų finansuoti išlaidų
      
      
                  (EUR)
               
            
                  Valstybė narė
               
               
                  Naikinami kenksmingi organizmai
               
               
                  Pažeisti augalai
               
               
                  Metai
               
               
                  a
               
               
                  Tinkamos finansuoti išlaidos
               
               
                  Didžiausias Sąjungos įnašas vienai programai
               
            
                  Vokietija, Šiaurės Reino-Vestfalijos žemė
               
               
                  
                     Diabrotica virgifera
                  
               
               
                  
                     Zea mays
                  
               
               
                  2010 m. rugpjūčio mėn. – 2011 m. rugsėjo mėn.
               
               
                  1 ir 2
               
               
                  133 400,32
               
               
                  66 700,16
               
            
                  Vokietija, Hesenas
               
               
                  
                     Diabrotica virgifera
                  
               
               
                  
                     Zea mays
                  
               
               
                  2011 m.
               
               
                  1
               
               
                  55 374,84
               
               
                  27 687,42
               
            
                  Vokietija Badeno-Viurtembergo žemės Raštato kaimo apylinkė ir Baden Badeno miesto apylinkė (pirmieji priemonių įgyvendinimo metai), Breisgau-Hochšvarcvaldo kaimo apylinkė ir Freiburgo miestas (antrieji priemonių įgyvendinimo metai)
               
               
                  
                     Diabrotica virgifera
                  
               
               
                  
                     Zea mays
                  
               
               
                  2011 m.
               
               
                  1 arba 2
               
               
                  31 750,29
               
               
                  15 875,14
               
            
                  Ispanija, Estremadūros regionas (2012 m. protrūkis)
               
               
                  
                     Bursaphelenchus xylophilus
                  
               
               
                  Spygliuočiai
               
               
                  2012 m.
               
               
                  1
               
               
                  1 081 399,69
               
               
                  540 699,84
               
            
                  Prancūzija, Elzasas
               
               
                  
                     Anoplophora glabripennis
                  
               
               
                  Įvairių rūšių medžiai
               
               
                  2011 m. lapkričio mėn. – 2012 m. gruodžio mėn.
               
               
                  1 ir 2
               
               
                  213 993,15
               
               
                  106 996,57
               
            
                  Italija, Emilijos-Romanijos regionas (Bolonijos, Feraros, Ravenos ir Forli-Čezenos provincijos)
               
               
                  
                     Pseudomonas syringae pv. actinidiae
                  
               
               
                  
                     Actinidia sp.
                  
               
               
                  2011 m.
               
               
                  2
               
               
                  152 330,13
               
               
                  76 165,06
               
            
                  Nyderlandai, Almerės regionas
               
               
                  
                     Anoplophora glabripennis
                  
               
               
                  Įvairių rūšių medžiai
               
               
                  2010 m. lapkričio mėn. – 2011 m. gruodžio mėn.
               
               
                  1 ir 2
               
               
                  583 436
               
               
                  291 718
               
            
         II   dalis
      
      
         Programos, kurioms skiriamas skirtingo dydžio Sąjungos finansinis įnašas dėl taikomo proporcingo mažinimo principo
      
      
                  (EUR)
               
            
                  Valstybė narė
               
               
                  Naikinami kenksmingi organizmai
               
               
                  Pažeisti augalai arba augaliniai produktai
               
               
                  Metai
               
               
                  a
               
               
                  Tinkamos finansuoti išlaidos
               
               
                  Dydis (%)
               
               
                  Didžiausias Sąjungos įnašas
               
            
                  Vokietija, Šiaurės Reino-Vestfalijos žemė
               
               
                  
                     Anoplophora glabripennis
                  
               
               
                  Įvairių rūšių medžiai
               
               
                  2010 m. rugpjūčio mėn. – 2011 m. rugsėjo mėn.
               
               
                  3
               
               
                  207 314,64
               
               
                  45
               
               
                  93 291,58
               
            
                  Vokietija, Badeno-Viurtembergo žemės Emendingeno, Leracho ir Konstanco kaimo apylinkės
               
               
                  
                     Diabrotica virgifera
                  
               
               
                  
                     Zea mays
                  
               
               
                  2011 m.
               
               
                  3
               
               
                  33 675,54
               
               
                  45
               
               
                  15 153,99
               
            
                  Ispanija, Katalonijos regionas
               
               
                  
                     Pomacea insularum
                  
               
               
                  
                     Oryza sativa
                  
               
               
                  2012 m.
               
               
                  3
               
               
                  1 914 477,44
               
               
                  45
               
               
                  861 514,84
               
            
                  Ispanija, Estremadūros regionas (2008 m protrūkis)
               
               
                  
                     Bursaphelenchus xylophilus
                  
               
               
                  Spygliuočiai
               
               
                  2012 m. (sausis – spalis)
               
               
                  4
               
               
                  316 519,91
               
               
                  40
               
               
                  126 607,96
               
            
                  Ispanija, Galisijos regionas
               
               
                  
                     Bursaphelenchus xylophilus
                  
               
               
                  Spygliuočiai
               
               
                  2012 m.
               
               
                  3
               
               
                  1 652 201,49
               
               
                  45
               
               
                  743 490,67
               
            
                  Prancūzija, PACA regionas
               
               
                  
                     Rhynchophorus ferrugineus
                  
               
               
                  
                     Palmaceae
                  
               
               
                  2011 m. rugsėjo mėn. – 2012 m. rugsėjo mėn.
               
               
                  3
               
               
                  421 173,40
               
               
                  45
               
               
                  189 528,03
               
            
                  Italija, Veneto regionas (Kornudos komuna)
               
               
                  
                     Anoplophora glabripennis
                  
               
               
                  Įvairių rūšių medžiai
               
               
                  2012 m.
               
               
                  4
               
               
                  281 945
               
               
                  40
               
               
                  112 778
               
            
                  Kipras
               
               
                  
                     Rhynchophorus ferrugineus
                  
               
               
                  
                     Palmaceae
                  
               
               
                  2012 m.
               
               
                  3
               
               
                  299 814
               
               
                  45
               
               
                  134 916,30
               
            
                  Portugalija, žemyninė Portugalijos teritorija, išskyrus Setubalio sritį
               
               
                  
                     Bursaphelenchus xylophilus
                  
               
               
                  Spygliuočiai
               
               
                  2012 m. (sausis – birželis)
               
               
                  4
               
               
                  1,2,3,4,5,9 priemonės
               
               
                  40
               
               
                  1,2,3,4,5,9 priemonės
               
            
                  1 473 813,32
               
               
                  589 525,32
               
            
                  6 priemonė (tyrimai, mėginių ėmimas)
               
               
                  6 priemonė (tyrimai, mėginių ėmimas)
               
            
                  0
               
               
                  0
               
            
                  7 priemonė (terminio apdorojimo priemonės), t. y. 16 800 000 ekvivalentiškų padėklų po 0,30 EUR
               
               
                  7 priemonė (terminio apdorojimo priemonės)
               
            
                  5 040 000
               
               
                  2 016 000
               
            
                  8 priemonė (medžių kirtimas), t y. sumažinta iki 75 % iš 1 894 606,34
               
               
                  8 priemonė (medžių kirtimas)
               
            
                  1 420 954,75
               
               
                  568 381,90
               
            
                  
                     
                        Suma
                     
                  
               
               
                  
                     
                        Suma
                     
                  
               
            
                  7 934 768,07
               
               
                  3 173 907,23
               
            
                  Portugalija, Setubalio sritis, terminio apdorojimo priemonės
               
               
                  
                     Bursaphelenchus xylophilus
                  
               
               
                  Mediena ir medienos pakavimo medžiagos
               
               
                  2012 m.
               
               
                  3
               
               
                  1 ir 2 priemonės
               
               
                  45
               
               
                  1 ir 2 priemonės
               
            
                  9 582,92
               
               
                  4 312,31
               
            
                  3 priemonė (terminio apdorojimo priemonės). t. y. 5 114 059 ekvivalentiškų padėklų po 0,30 EUR
               
               
                  3 priemonė (terminio apdorojimo priemonės)
               
            
                  1 534 217,70
               
               
                  690 397,96
               
            
                  
                     
                        Suma
                     
                  
               
               
                  
                     
                        Suma
                     
                  
               
            
                  1 543 800,62
               
               
                  694 710,27
               
            
         Bendras Sąjungos įnašas: 7 271 741,06 EUR
      
      
         Paaiškinimas:
      
      —   a– likvidavimo programos įgyvendinimo metai.